《题苏武年羝图》
清代·戴亨

苏卿奇节古所无，丹青为写当年图。手持汉节节旄落，驱羝就年阴山枯。

朔风如刀砭肌骨，瀰漫浩雪埋穹庐。蚩尤愁惨作妖雾，老狐叫啸群邪趋，孤臣万里将何如。

鸾凤罹笯龙受缚，久𢬵肝脑涂沙漠。阴阳为炭天为炉，险阻巅危笃攻错。

陶铸伟器撑乾坤，讵比凡材任销铄。终教皓首复归来，千秋万祀声隆赫。

君不见李陵歌送褰行裾，仰天泣血空欷歔。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。